Taller de contes africans, a la Biblioteca Cronista Chabret de Sagunt
11 de novembre 2019

![](/media/z00aie0z/82_c_taller-de-cuentos-africanos.jpg)  
  

La Biblioteca Cronista Chabret de Sagunt posa en marxa l'activitat de contes africans per al dia 15 de novembre, a les 17.30 hores, amb la intenció que els xiquets i xiquetes de Primària siguen els protagonistes dels contes.

  

L'activitat en valencià que té com a nom ‘Per què les zebres tenen ratlles i altres contes de la sabana” té com a objectiu, a través dels contes africans, promoure els valors de la generositat, la solidaritat i la necessitat de ser justos.

  

La infància podrà divertir-se amb les aventures d'una zebra que no té mai pressa, de l'astut xacal que no es deixa senyorejar pel lleó i molts més personatges dels que aprendran aspectes interessants del pensament i la cultura africana. Així mateix, els xicotets podran gaudir de música tradicional, titelles i disfresses que els ajudaran a ser interpretes protagonistes dels contes.​

*   [](http://www.facebook.com/sharer.php?u=https://aytosagunto.es/va/actualitat/taller-de-contes-africans-a-la-biblioteca-cronista-chabret-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/taller-de-contes-africans-a-la-biblioteca-cronista-chabret-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/taller-de-contes-africans-a-la-biblioteca-cronista-chabret-de-sagunt/ "Linked In")
*   [](mailto:?body=https://aytosagunto.es/va/actualitat/taller-de-contes-africans-a-la-biblioteca-cronista-chabret-de-sagunt/)